El Diputáu del Bloque por Asturies escribió al Ministru de Fomentu José Blanco, a los responsables de FEVE y RENFE y la Directora Xeneral de Política Llingüística pa que se resuelva esta illegalidá.    Son yá años de magar se van aprobando los topónimos tradicionales como oficiales según manda l'Estatutu d'Autonomía y la Llei d'Usu y Promoción del Asturianu pero les empreses FEVE y RENFE siguen incumpliendo la llei y nun respeten los nomes oficiales qu'apaecen publicaos nel BOPA y que son los únicos oficiales.    Son munches les persones que se tán poniendo en contactu col Bloque por Asturies pa resolver esta situación y  como primer pasu el diputáu Roberto Colunga escribió cartes al Ministru de Fomentu José Blanco, a los responsables de RENFE y FEVE y a la Directora Xeneral de Política Llingüística Consuelo Vega pa saber si hai algún alcuerdu o contactu con estes empreses y por qué nun ye efectiva la oficialización.